Indhold

# Generelt

I sektionen Generelt kan du vælge standardindstillinger for at gemme dokumenter og vælge standardfilformater.

For at tilgå denne kommando...

#### Fra menulinen:

Vælg LibreOffice - Indstillinger -Funktioner - Indstillinger - Hent/Gem - Generelt.

#### Fra brugerfladen med faneblade:

På fanebladet Funktioner klikker du på knappen Indstillinger og åbn derefter Hent/gem ▸ Generelt.

Nogle indstillinger kan ikke nulstilles automatisk, når de er redigeret. Nulstil enten ændringerne manuelt eller klik på Annullér og åbn dialogen Indstillinger igen.

## Indlæs

### Indlæs brugerspecifikke indstillinger sammen med dokumentet

Indlæser de brugerspecifikke indstillinger, der er gemt i et dokument, sammen med dokumentet.

Hvis Indlæs brugerspecifikke indstillinger sammen med dokumentet ikke er valgt, gælder følgende brugerspecifikke indstillinger stadig:

- Indstillinger tilgængelige i Filer ▸ Udskriv ▸ Indstillinger,

- Navn på fax,

- Afstandsindstillinger for afsnit før teksttabeller,

- Information om automatisk opdatering af referencer, feltfunktioner og diagrammer,

- Information om at arbejde med asiatiske tegnformater.

Den følgende indstillinger bliver altid indlæst med et dokument, uanset om denne indstilling er valgt:

- Datakilde kædet til dokumentet og dets visning.

### Indlæs udskriftsindstillinger med dokumentet

Hvis aktiveret, indlæses printerindstillingerne sammen med dokumentet. Dette kan medføre, at et dokument bliver udskrevet på en fjernprinter, hvis du ikke manuelt skifter printer i dialogenUdskriv. Hvis deaktiveret, benyttes din standardprinter til at udskrive dette dokument. De aktuelle printerindstillinger vil blive gemt sammen med dokumentet hvad enten denne indstilling er aktiveret eller deaktiveret.

### Hent markørplacering med dokumentet selv om det var gemt af en anden bruger

Henter den markørplacering, som blev gemt med dokumentet, også når det blev gemt af en anden bruger.

Hvis Hent markørplacering med dokumentet selv om det var gemt af en anden bruger ikke er markeret, bliver markørplaceringen kun hentet med dokumentet, når forfatter-metadata i dokumentet matcher fornavn og efternavn i LibreOffice ▸ Præferencer Funktioner ▸ Indstillinger ▸ LibreOffice ▸ Brugerdata. Bemærk at forfatteren kun bliver gemt med et dokument, hvis indstillingen Anvend brugerdata er slået til under Filer ▸ Egenskaber ▸ Generelt.

## Gem

Gemme dokumenter automatisk

### Gem automatisk gendannelsesinformation hvert

Angiver at LibreOffice gemmer den nødvendige information til at gendanne alle ændrede dokumenter i tilfælde af et nedbrud.

### Minutter

Angiver tidsinterval i minutter før information til automatisk gendannelse gemmes for et dokument.

En timer starter for et dokument, når det første gang ændres. Information til automatisk gendannelse bliver gemt efter den angivne tid (mens LibreOffice er inaktiv). Timeren genstarter næste gang, der sker ændring i dokumentet.

### Gem i stedet dokumentet automatisk

Angiver at LibreOffice gemmer selve det ændrede dokument i stedet for at oprette en midlertidig version til automatisk gendannelse. Bruger tidsintervallet angivet i Minutter.

### Rediger dokumentegenskaber før der gemmes

Bestemmer at dialogen Egenskaber vises, hver gang du vælger kommandoen Gem som.

### Opret altid sikkerhedskopi

Gemmer den foregående version af et dokument som en sikkerhedskopi, hver gang du gemmer et dokument. Hver gang LibreOffice opretter en sikkerhedskopi, bliver den foregående sikkerhedskopi erstattet. Sikkerhedskopien har filendelsen .BAK.

For at ændre placeringen af sikkerhedskopien, skal du vælge LibreOffice ▸ Præferencer Funktioner ▸ Indstillinger ▸ LibreOffice ▸ Stier og så indtaste en ny sti til sikkerhedskopien.

#### Gem sikkerhedskopi i samme mappe som dokumentet

Sikkerhedskopien gemmes i den samme mappe som dokumentet. Hvis sikkerhedskopien af en eller anden grund ikke kan gemmes i samme mappe, forsøger LibreOffice at gemme kopien i Sikkerhedskopier-mappen angivet i Stier.

### Gem URL'er relativt til filsystemet

Denne indstilling lader dig vælge standarden for relativ adressering af URLer i filsystemet og på internettet. Relativ adressering er kun mulig, hvis både kildedokumentet og dokumentet, der henvises til, findes på det samme drev.

En relativ adresse begynder altid fra det katalog, hvor det aktuelle dokument er placeret. Derimod begynder absolut adressering altid fra et rodkatalog. Den følgende tabel demonstrerer forskellen i syntaks mellem relativ og absolut adressering:

Eksempler | Filsystem | Internet
--- | --- | ---
relativ | ../billeder/img.jpg | ../billeder/img.jpg
absolut | file:///C:/arbejde/billeder/img.jpg | https://minserver.dk/arbejde/billeder/img.jpg

Hjælpetippet viser altid en absolut sti. LibreOffice vil dog altid, hvis et dokument er gemt i HTML-format, angive en relativ sti, hvis det tilhørende afkrydsningsfelt er valgt.

Vælg dette felt til relativ lagring af URLer i filsystemet.

### Gem URL'er relativt til Internettet

Vælg dette felt til relativ lagring af URLer på internettet.

## Standardfilformat og ODF indstillinger

### ODF-format version

LibreOffice 7.0 understøtter OpenDocument format (ODF) version 1.3. De tidligere versioner af LibreOffice understøtter filformatet ODF 1.2. Tidligere filformater kan ikke gemme alle nye funktionaliteter i den nye software.

OpenOffice.org 3 og StarOffice 9 introducerede nye funktionaliteter, som skulle gemmes med OpenDocument format (ODF) version 1.2. De tidligere versioner af OpenOffice.org 2 og StarOffice 8 understøtter filformaterne ODF 1.0/1.1. Disse tidligere formater kan ikke gemme alle nye funktionaliteter i den nye software.

Aktuelle LibreOffice-versioner kan åbne dokumenter i ODF-formaterne 1.0/1.1, 1.2, and 1.3.

Når du gemmer et dokument, kan du vælge, om du vil gemme dokumentet i formatet ODF 1.3, ODF 1.3 Udvidet, ODF 1.2, ODF 1.2 Udvidet, ODF 1.2 Udvidet (kompatibilitetstilstand) eller i det tidligere format ODF 1.0/1.1.

Aktuelt muliggør ODF 1.2 (Udvidet) eller nye formater, at Draw- og Impressfiler kan indeholde kommentarer. Disse kommentarer kan være indsat med Indsæt ▸ Kommentar i den seneste softwareversion. Kommentarerne gør tabt, når filerne hentes ind i tidligere software versioner, men blev gemt med den seneste seneste softwareversion.

Nogle firmaer eller organisationer kræver måske ODF-dokumenter i formaterne ODF 1.0/1.1 eller ODF 1.2 format. Fra rullelisten kan du vælge at gemme disse formater. Disse ældre formater kan ikke gemme alle nye funktionaliteter, så det nye format ODF 1.3 (Udvidet) anbefales, hvor det er muligt.

ODF 1.2 Udvidet (kompatibilitetstilstand) er en mere bagud-kompatibel ODF 1.2 Udvidet-tilstand. Den bruger funktionaliteter, som er afskrevet i ODF 1.2 og/eller er fejl-kompatible' med ældre OpenOffice.org-versioner. Det kan være nyttigt, hvis du har brug for at udveksle ODF-dokumenter med brugere, der bruger før-ODF 1.2 eller udelukkende programmer, der er ældre end ODF 1.2.

### Dokumenttype

Specificerer den dokumenttype, som du vil definere standardfilformat for.

### Gem altid som

Angiver at dokumenter af den type, der er valgt til venstre, altid bliver gemt som denne filtype. Du kan vælge en anden filtype for det aktuelle dokument i dialogen Gem som.

### Advar, når der ikke gemmes i ODF- eller standardformat

Du kan vælge at få en advarsel, når du gemmer et dokument i et format, som ikke er OpenDocument-format, eller et format, som du ikke har indstillet som standardformat i Hent/gem ▸ Generelt i dialogfeltet Indstillinger.

Du kan vælge det filformat, der vil blive anvendt som standard, når du gemmer dokumenter af forskellige dokumenttyper. Hvis du altid udveksler dine dokumenter med andre personer, som eksempelvis bruger Microsoft Office, kan du her angive, at LibreOffice kun bruger Microsoft Office filformater som standard.

Nogle indstillinger kan ikke nulstilles automatisk, når de er redigeret. Nulstil enten ændringerne manuelt eller klik på Annullér og åbn dialogen Indstillinger igen.